หุ้นไทย11เม.ย.ปิดลบ6.36จุด
ดัชนีตลาดหลักทรัพย์ ปิดที่ 1,076.33 จุด ลดลง 6.36 จุด มูลค่าซื้อขาย 25,805.84 ล้านบาท
11 เม.ย. 2554

ดัชนีตลาดหลักทรัพย์ ปิดที่ 1,076.33 จุด ลดลง 6.36 จุด มูลค่าซื้อขาย 25,805.84 ล้านบาท 
หลักทรัพย์ที่มีการซื้อขายสูงสุด 5 อันดับได้แก่
1.PTT ปิดที่ 368.00 บาท ลดลง 8.00 บาท มูลค่าการซื้อขาย 2,243.49 ลบ.2.BANPU ปิดที่ 782.00 บาท ไม่เปลี่ยนแปลง มูลค่าการซื้อขาย 1,642.61 ลบ.3.PTTEP ปิดที่ 193.00 บาท ลดลง 3.50 บาท มูลค่าการซื้อขาย 1,226.98 ลบ.4.TTA ปิดที่ 20.70 บาท ลดลง 0.10 บาท มูลค่าการซื้อขาย 1,141.68 ลบ.5.CPF ปิดที่ 26.50 บาท เพิ่มขึ้น 1.25 บาท มูลค่าการซื้อขาย 1,042.93 ลบ.                                                          
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บริษัทหลักทรัพย์ ฟาร์อีส กล่าวว่า ภาพรวมตลาดหลักทรัพย์วันนี้ ( 11 เม.ย.)  ผันผวนจากวันหยุดยาวต่อเนื่องช่วงเทศกาลสงกรานต์ ซึ่งตลาดหุ้นเหลือเวลาทำการเพียง 1 วันเท่านั้น ทำให้นักลงทุนกังวลและลดความเสี่ยงในช่วงวันหยุด ประกอบกับดัชนีไม่ผ่านที่ระดับ 1,090 จุด จึงเกิดแรงขายทำกำไรระยะสั้นออกมา 
สำหรับแนวโน้มตลาดสุดท้ายก่อนหยุดยาว  ( 12 เม.ย.) มีทิศทางผันผวนเช่นเดียวกับวานนี้ คือ ดัชนีขึ้นได้บ้าง แต่เจอแรงขายทำกำไร ทำให้ดัชนีไปไม่ได้หรือไม่ผ่านไปเล่นที่ระดับ 1,100 จุด โดยให้แนวต้านที่ 1,085 จุด และแนวรับ 1,070 จุด 
“ ท้ายตลาดอาจมีเซอร์ไพรซ์ได้ หากนักลงทุนมองข้ามหลังสงกรานต์ตลาดหุ้นดี ก็จะมีแรงซื้อเข้ามากระตุกดัชนีขึ้นได้ ขึ้นกับมุมมองของนักลงทุนคาดเดา” นักวิเคราะห์กล่าว